**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2020-10-28 Nr. TAR-94

Posėdžio data 2020-10-27. Pradžia 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Ligita Girskienė, Alina Velykienė, Arvydas Cesiulis, Jurij Šeršniov. Nedalyvauja V. Raugelė.

Savivaldybės administracijos darbuotojai – E. Simokaitis, Turto valdymo skyriaus vedėjas, E. Simokaitis, Turto valdymo skyriaus vedėjas, A. Valadkienė, jaunimo ir bendruomenės reikalų koordinavimo grupės vadovė, jaunimo reikalų koordinatorė.

DARBOTVARKĖ:

1. Dėl Klaipėdos miesto savivaldybės tarybos 2020 m. balandžio 9 d. sprendimo Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“ pakeitimo. Pranešėjas E. Simokaitis.

2. Dėl Klaipėdos miesto savivaldybės tarybos 2011 m. lapkričio 24 d. sprendimo Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ pakeitimo. Pranešėjas E. Simokaitis.

3. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“ pakeitimo. Pranešėja A. Valadkienė.

Patvirtinta bendru sutarimu.

1. SVARSTYTA. Klaipėdos miesto savivaldybės tarybos 2020 m. balandžio 9 d. sprendimo Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“ pakeitimas.

Pranešėjas – E. Simokaitis. Pažymi, kad Klaipėdos miesto savivaldybės materialiojo turto nuomos tvarkos aprašas (toliau - Tvarkos aprašas) papildomas atsižvelgiant į Lietuvos Respublikos sveikatos priežiūros įstaigų įstatymo (toliau – Įstatymas) 36 straipsnio pakeitimus. Įstatymo 36 straipsnio 3 dalyje nurodyta, kad Savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka asmens ir (ar) visuomenės sveikatos priežiūros viešosioms įstaigoms, kurių  savininkas (dalininkas) yra savivaldybė, perduoda patikėjimo teise pagal patikėjimo sutartį. Įstatymo 36 straipsnio 7 dalyje nurodyta, kad Savivaldybės viešosios įstaigos joms pagal patikėjimo sutartį perduotą savivaldybės turtą gali nuomoti arba perduoti panaudai savivaldybės tarybos nustatyta tvarka. Atsižvelgiant į nurodytą Įstatymo reglamentavimą bei siekiant sudaryti galimybę savivaldybės asmens ir (ar) visuomenės sveikatos priežiūros viešosioms įstaigoms nuomoti pagal patikėjimo sutartį perduotą turtą, būtina papildyti Tvarkos aprašą nauju 7.5 papunkčiu. Numatoma, kad sveikatos priežiūros įstaigos galės nuomoti tik tą patikėjimo teise valdomą nekilnojamąjį turtą, kuris nereikalingas jų funkcijų vykdymui ir nuomojamas veiklai, susijusiai su įstaigos vykdoma veikla.

1. Velykienė mano, kad konkursai galėtų vykti elektroniniu būdu.

NUTARTA. Pritarti pateiktam sprendimo projektui bendru sutarimu.

2. SVARSTYTA. Klaipėdos miesto savivaldybės tarybos 2011 m. lapkričio 24 d. sprendimo Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ pakeitimas.

Pranešėjas – E. Simokaitis. Teigia, kad Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašas (toliau - Tvarkos aprašas) keičiamas atsižvelgiant į Lietuvos Respublikos sveikatos priežiūros įstaigų įstatymo (toliau – Įstatymas) 36 straipsnio pakeitimus. Įstatymo 36 straipsnio 3 dalyje nurodyta, kad Savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka asmens ir (ar) visuomenės sveikatos priežiūros viešosioms įstaigoms, kurių  savininkas (dalininkas) yra savivaldybė, perduoda patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba. Pakeitus Tvarkos aprašą bus sudaryta galimybė įgyvendinti Įstatymo nuostatas ir savivaldybės ilgalaikį materialųjį turtą, kurį iki šiol sveikatos priežiūros įstaigos valdė pagal panaudos sutartis, perduoti joms valdyti, naudoti ir disponuoti patikėjimo teise.

1. Velykienė pritaria pateiktam sprendimo projektui.

NUTARTA. Pritarti pateiktam sprendimo projektui bendru sutarimu.

3. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“ pakeitimas.

Pranešėja – A. Valadkienė. Sako, kad šio sprendimo projekto esmė ir tikslas – pakeisti Klaipėdos miesto savivaldybės seniūnaičių rinkimo ir atšaukimo tvarkos aprašo (toliau – Aprašas) (patvirtinto Klaipėdos miesto savivaldybės tarybos 2017 m. vasario 23 d. sprendimu Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“) atitinkamus punktus ir priedus, kad Aprašas atitiktų Bendrojo duomenų apsaugos reglamento nuostatus ir Apraše būtų nurodyti teisingi Savivaldybės administracijos skyrių pavadinimai.

A. Velykienė linki rinkti seniūnaičius elektroninio balsavimo būdu. Mano, kad seniūnaičių atlygis turėtų būti didesnis.

NUTARTA. Pritarti pateiktam sprendimo projektui bendru sutarimu.

Posėdis baigėsi 13.20 val.

Posėdžio pirmininkas Kazys Bagdonas

Posėdžio sekretorė Lietutė Demidova